**Ministru kabineta noteikumu projekta "Grozījums Ministru kabineta 2018. gada 9. janvāra noteikumos Nr. 27 "Darbības programmas "Izaugsme un nodarbinātība" 8.2.1. specifiskā atbalsta mērķa "Samazināt studiju programmu fragmentāciju un stiprināt resursu koplietošanu" pirmās un otrās projektu iesniegumu atlases kārtas īstenošanas noteikumi" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav attiecināms. |

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Ministru kabineta (turpmāk – MK) noteikumu projekts "Grozījums Ministru kabineta 2018. gada 9. janvāra noteikumos Nr. 27 "Darbības programmas "Izaugsme un nodarbinātība" 8.2.1. specifiskā atbalsta mērķa "Samazināt studiju programmu fragmentāciju un stiprināt resursu koplietošanu" pirmās un otrās projektu iesniegumu atlases kārtas īstenošanas noteikumi" (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ministru kabineta 2018. gada 9. janvāra noteikumi Nr. 27 "Darbības programmas "Izaugsme un nodarbinātība" 8.2.1. specifiskā atbalsta mērķa "Samazināt studiju programmu fragmentāciju un stiprināt resursu koplietošanu" pirmās un otrās projektu iesniegumu atlases kārtas īstenošanas noteikumi” (turpmāk – MK noteikumi) nosaka kārtību, kādā tiks īstenoti projekti darbības programmas "Izaugsme un nodarbinātība” 8.2.1. specifiskā atbalsta mērķa "Samazināt studiju programmu fragmentāciju un stiprināt resursu koplietošanu" (turpmāk – 8.2.1. SAM) pirmās un otrās kārtas ietvaros. Pirmās kārtas ietvaros ierobežotas projektu iesniegumu atlases veidā plānots īstenot projektus sešās valsts augstskolās: (1) Latvijas Universitātē (turpmāk – LU), (2) Daugavpils Universitātē (turpmāk – DU), (3) Liepājas Universitātē (turpmāk – LiepU), (4) Rēzeknes Tehnoloģiju akadēmijā (turpmāk – RTA), (5) Jāzepa Vītola Latvijas Mūzikas akadēmijā un (6) Latvijas Sporta pedagoģijas akadēmijā, kopumā sadarbības projektu ietvaros izstrādājot 23 jaunas pedagoģijas studiju programmas, tai skaitā vienu kopīgu doktora studiju programmu pedagoģijā.  Saskaņā ar informatīvajā ziņojumā "Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā"[[1]](#footnote-2) (turpmāk – informatīvais ziņojums) sniegtajiem ieteikumiem, projektu ietvaros mērķstipendijas paredzētas ierobežotam skaitam studējošo šādās studiju programmās:  1. studijām 2. līmeņa profesionālās augstākās izglītības studiju programmā skolotāja kvalifikācijas iegūšanai pēc studijām citā jomā (ne-pedagoģijas studijām) (uz vienu gadu; divas uzņemšanas);  2. maģistra studiju programmā "Izglītības tehnoloģijas" (uz vienu gadu; divas uzņemšanas);  3. pedagoģijas doktora studiju programmā (uz diviem gadiem; vienai uzņemšanai).  2. līmeņa profesionālās augstākās izglītības studiju programmas izstrāde plānota divos projektos – LU projektā (4 apakšprogrammas), kurā LU ir finansējuma saņēmējs, bet sadarbības partneri šo apakšprogrammu izstrādei un aprobācijai ir DU un LiepU, kā arī DU projektā (3 apakšprogrammas), kurā DU ir finansējuma saņēmējs, bet sadarbības partneri šo apakšprogrammu izstrādei un aprobācijai ir LU un LiepU.  Maģistra studiju programmas "Izglītības tehnoloģijas" izstrāde un aprobācija plānota tikai LU projektā.  Kopīgās doktora studiju programmas pedagoģijā izstrāde plānota LU projektā, kurā LU ir finansējuma saņēmējs, bet sadarbības partneri šīs studiju programmas izstrādei un aprobācijai ir DU, LiepU un RTA.  Informatīvais ziņojums paredz stipendiju sadalījumu pa minētajām trīs studiju programmām četrās augstskolās: LU, DU, LiepU un RTA.   |  |  |  |  | | --- | --- | --- | --- | | Projekti, kuru ietvaros plānotas mērķstipendijas | 2.līm. prof. augstākās izglītības studiju programma | Maģistra studiju programma “Izglītības tehnoloģijas” | Kopīgā doktora studiju programma pedagoģijā | | LU projekts | 15 stipendijas | 10 stipendijas | 2 stipendijas | | DU projekts | 15 stipendijas |  | 2 stipendijas | | LiepU projekts | 15 stipendijas |  | 2 stipendijas | | RTA projekts |  |  | 2 stipendijas |   Atbilstoši informatīvajā ziņojumā iekļautajam stipendiju sadalījumam par studiju programmām un augstskolām, tika arī aprēķināts katram projekta iesniedzējam savā projektā paredzētais finansējums mērķstipendiju izmaksām: LU kopumā 27 stipendijas, DU – 17 stipendijas, LiepU – 17 stipendijas un RTA – 2 stipendijas. Līdz ar to MK noteikumu 17.1., 17.4., 17.5. un 17.6.apakšpunktos norādītajā katram projekta iesniedzējam pieejamajā kopējā attiecināmajā finansējumā ir iekļautas arī izmaksas mērķstipendijām, kas paredzētas šo projektu iesniedzēju institūcijās studējošajiem, kas iesaistīti šo studiju programmu aprobācijā.  Pašreiz spēkā esošā MK noteikumu 20.1.2. apakšpunkta redakcija paredz, ka 8.2.1.SAM pirmajā kārtā ir attiecināmas mērķstipendijas studentiem, kas ir uzņemti projekta ietvaros izstrādātajās studiju programmās un sniedz ieguldījumu to aprobācijas īstenošanā, saskaņā ar finansējuma saņēmēja nolikumā noteiktajiem kritērijiem un nosacījumiem. Projektu iesniedzēju konsultāciju par projektu iesniegumu sagatavošanu laikā konstatēta neviennozīmīga MK noteikumu 20.1.2.apakšpunktā ietvertās normas interpretācija, t.i., kuru projektu ietvaros ir iekļaujamas mērķstipendiju izmaksas, ja studiju programma tiek izstrādāta finansējuma saņēmēja projektā, bet studiju programmas aprobācija plānota arī sadarbības partnera projektā, ņemot vērā, ka arī sadarbības partneris īstenos šo studiju programmu.  Ievērojot iepriekš minēto, lai nodrošinātu viennozīmīgu MK noteikumu 20.1.2.apakšpunkta regulējuma izpratni un piemērošanu, noteikumu projekts precizē šo apakšpunktu tādējādi, lai sadarbības partneris savā projektā varētu iekļaut kā attiecināmās izmaksas mērķstipendiju izmaksas savas augstskolas studentiem, kas tiks iesaistīti to studiju programmu aprobācijā,kuru izstrāde tiks nodrošināta citas augstskolas projekta ietvaros. Tādējādi tiks nodrošināta vienota MK noteikumu regulējuma izpratne un piemērošana, tai skaitā atbilstība katram projekta iesniedzējam noteiktajam finansējuma apmēram.  MK noteikumu grozījums vērtējams kā tehnisks un ierosināts, balstoties uz Finanšu ministrijas un Centrālās finanšu un līgumu aģentūras viedokli. | |
| 3. | Projekta izstrādē iesaistītās institūcijas | | Noteikumu projektu izstrādāja Izglītības un zinātnes ministrija. | |
| 4. | Cita informācija | | Nav. | |
|  |  | |  | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Tiesiskais regulējums ietekmē LU, DU, LiepU un RTA. |
| 2. | | Tiesiskā regulējuma ietekme uz tautsaimniecību un administratīvo slogu | | Tiesiskajam regulējumam nav ietekmes uz tautsaimniecību un administratīvo slogu. |
| 3. | | Administratīvo izmaksu monetārs novērtējums | | Noteikumu projekts šo jomu neskar. |
| 4. | | Cita informācija | | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar. | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts precizē MK noteikumu 20.1.2.apakšpunkta formulējumu un ir tehniska rakstura. Līdz ar to sabiedrības līdzdalības nodrošināšana nav nepieciešama. Par ierosinātajiem grozījumiem MK noteikumos Centrālā finanšu un līgumu aģentūra sadarbībā ar Izglītības un zinātnes ministriju informēs 8.2.1.SAM pirmās kārtas projektu iesniedzējus – LU, DU, LiepU un RTA individuāli ar e-pasta starpniecību un konsultācijās par projekta iesnieguma veidlapas aizpildīšanu. |
| 2. | Sabiedrības līdzdalība projekta izstrādē | Sabiedrības līdzdalību noteikumu projekta izstrādē nebija nepieciešams nodrošināt. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgās iestādes funkcijas pilda Izglītības un zinātnes ministrija, sadarbības iestādes funkcijas – Centrālā finanšu un līgumu aģentūra.  Projekta izpildē iesaistītas LU, DU, LiepU un RTA. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošo institūciju un cilvēkresursu ietvaros. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāra vietniece –

Politikas iniciatīvu un attīstības

departamenta direktore,

valsts sekretāra pienākumu izpildītāja Gunta Arāja

18.04.2018 9:16

1120

I.Kalva,

Izglītības un zinātnes ministrijas

Struktūrfondu departamenta

vecākā eksperte

tālr.: 67047941

e-pasts: [Inese.Kalva@izm.gov.lv](mailto:Inese.Kalva@izm.gov.lv)

V.Abizāre - Vagre,

Izglītības un zinātnes ministrijas

Struktūrfondu departamenta

eksperte

tālr.: 67047864

e-pasts: [Vesma.Abizare-Vagre@izm.gov.lv](mailto:Vesma.Abizare-Vagre@izm.gov.lv)

1. Pieejams: http://tap.mk.gov.lv/lv/mk/tap/?pid=40444622&mode=mk&date=2018-01-09 [↑](#footnote-ref-2)